ราฟาเอล เบนิเตซ

ราฟาเอล "ราฟา" เบนิเตซ เมาเดส (เกิด 16 เมษายน ค.ศ. 1960) เป็นผู้จัดการทีมฟุตบอลชาวสเปน ราฟาเป็นอดีตผู้จัดการทีมบาเลนเซีย, ลิเวอร์พูล, อินเตอร์มิลาน, เชลซี, นาโปลี, เรอัลมาดริด, [[สโมสรฟุตบอลนิวคาสเซิลยูไนเต็ด|นิวคาสเซิลยูไนเต็ด]] และ[[สโมสรฟุตบอลเอฟเวอร์ตัน|เอฟเวอร์ตัน]] เบนิเตซเป็นผู้จัดการทีมคนเดียวในประวัติศาสตร์ที่คุมทีมคว้าแชมป์[[ยูฟ่ายูโรปาลีก|ยูฟ่าคัพ]], [[ยูฟ่าแชมเปียนส์ลีก]], และแชมป์[[ฟีฟ่าคลับเวิลด์คัพ]]
ประวัติ.
เบนิเตซ เกิดเมื่อวันที่ [[16 เมษายน]] [[ค.ศ. 1960]] ที่กรุง[[มาดริด]] [[ประเทศสเปน]] เป็นผู้จัดการทีม[[ฟุตบอล]][[ชาวสเปน]] และเป็นอดีตนักฟุตบอล เขาได้มาเป็นผู้จัดการทีม[[สโมสรฟุตบอลลิเวอร์พูล|ลิเวอร์พูล]]ตั้งแต่เดือนกรกฎาคมปี 2004 และในวันที่ 2 กรกฎาคม 2004 เบนิเตซได้เซ็นสัญญาเป็นระยะเวลาสี่ปีกับสโมสรลิเวอร์พูล เขาเคยเป็นผู้จัดการทีม[[สโมสรฟุตบอลบาเลนเซีย|บาเลนเซีย]]มาก่อน นอกจากนั้นยังเคยคุมทีมใน[[ลาลิกา]]ถึงห้าทีม เบนิเตซกลายมาเป็นผู้จัดการทีมที่ประสบความสำเร็จที่สุดของบาเลนเซีย หลังจากเพิ่งเข้าทำงานกับทีมได้เพียงสามฤดูกาล
ในปี 2002 เขานำทีมคว้าแชมป์ลาลิกาได้เป็นครั้งแรกหลังจากปี 1971 และในปี 2004 เขาพาลูกทีมคว้าดับเบิลแชมป์ คือแชมป์[[ลาลิกา]] และแชมป์[[ยูฟ่ายูโรปาลีก|ยูฟ่าคัพ]] อีกด้วย หลังจากนั้นในปี 2005 เขาได้พาลิเวอร์พูลคว้าแชมป์ยูฟ่าแชมเปียนส์ลีกและแชมป์ซูเปอร์คัพ นอกจากนั้นเขายังพาลูกทีมคว้าแชมป์[[เอฟเอคัพ]] และแชมป์คอมมิวนิตี้ ชิลด์ได้ในปี 2006
เบนิเตซกลายเป็นผู้จัดการทีม คนที่สามตามหลัง [[บ็อบ เพสลีย์]] และ [[โชเซ มูรีนโย]] ซึ่งสามารถพาทีมคว้าแชมป์ยูฟ่าคัพและ[[ยูฟ่าแชมเปียนส์ลีก]]ได้ในปีเดียวกัน และยังเป็นผู้จัดการทีมคนแรกที่สามารถนำทั้งสองทีมคว้าแชมป์ข้างต้นได้ เขาได้มาเป็นผู้จัดการทีมคนที่สองของลิเวอร์พูล หลังจากโจ ฟาแกน ที่สามารถนำทีมคว้าแชมป์ยูฟ่าคัพและยูฟ่าแชมเปียนส์ลีกได้ในการคุมทีมครั้งแรกของเขา นอกจากนี้เบนิเตซยังได้รับรางวัลอื่น ๆ อีกมาก เช่นรางวัลผู้จัดการทีมยอดเยี่ยมแห่งปีของ Don Balón และ El País ในปี 2002 และในปี 2005 เขาได้รับเลือก ให้เป็นผู้จัดการทีมยอดเยี่ยมแห่งปีโดย Seven Stars Sport
เบนิเตซประสบความสำเร็จอย่างมาก ทั้งที่บาเลนเซียและลิเวอร์พูล ด้วยนักเตะคุณภาพระดับโลกอยู่ในทีม นอกจากนี้เขายังได้เซ็นสัญญากับนักเตะฝีเท้าเยี่ยมอย่าง [[ชาบี อาลอนโซ]] และ [[เฟร์นันโด ตอร์เรส]] อีกด้วย และความสำเร็จทั้งที่สเปนและอังกฤษทำให้ชื่อเสียงมาสู่ตัวเขา โดยได้เป็นหนี่งในผู้จัดการทีมที่ดีที่สุดในยุโรป
ในปลายปี 2012 ได้รับแต่งตั้งให้เป็นผู้จัดการทีมเชลซี แทนที่[[โรแบร์โต ดี มัตเตโอ]] ที่ถูกปลดออกไป จนกระทั่งจบฤดูกาล 
หลังจากนั้นได้เป็นผู้จัดการทีมนาโปลี ในเซเรียอา ประเทศอิตาลี และได้เป็นผู้จัดการทีมเรอัลมาดริด ในลาลิกา ประเทศสเปน แต่ทว่าได้เป็นเพียงแค่ 7 เดือนเท่านั้น ในต้นปี 2016 ก็ถูกปลดออก เนื่องจากผลงานไม่ดี และเป็น[[ซีเนดีน ซีดาน]] ที่รับหน้าที่ต่อ 
ในวันที่ 11 มีนาคม 2016 เบนิเตซได้รับแต่งตั้งให้เป็นผู้จัดการทีม[[สโมสรฟุตบอลนิวคาสเซิลยูไนเต็ด|นิวคาสเซิลยูไนเต็ด]] แทนที่[[สตีฟ แม็คคลาเรน]]ที่ถูดปลดออกไปก่อนหน้านี้ หลังสิ้นสุดสัญญาการเป็นผู้จัดการทีมให้กับ[[สโมสรฟุตบอลนิวคาสเซิลยูไนเต็ด|นิวคาสเซิลยูไนเต็ด]] เขาก็ย้ายไปเป็นผู้จัดการทีม[[สโมสรฟุตบอลต้าเหลียนยี่ฝาง|ต้าเหลียนยี่ฝาง]] ใน[[ไชนีสซูเปอร์ลีก]]
ชีวิตครอบครัว.
เบนิเตซเกิดมาในครอบครัวที่มีฐานะปานกลางในกรุง[[มาดริด]] พ่อของเขา ฟรันซิสโก เบนิเตซ เป็นผู้จัดการโรงแรมแห่งหนึ่ง ส่วนแม่ของเขา โรซารีโอ เป็นนางพยาบาล แม่ของเขาเป็นแฟนฟุตบอล[[สโมสรฟุตบอลเรอัลมาดริด|ทีมเรอัลมาดริด]]ตัวยง ในขณะที่พ่อของเขา เป็นแฟนฟุตบอลของ[[สโมสรฟุตบอลอัตเลติโกเดมาดริด|ทีมอัตเลติโกเดมาดริด]] ฟรันซิสโกเสียชีวิตลงเมื่อเดือนธันวาคม ปี 2005 ในขณะที่เบนิเตซพาทีมไปสู้ศึกชิงแชมป์สโมสรโลกที่ประเทศญี่ปุ่น
เบนิเตซเป็นลูกชายคนกลาง พี่ชายของเขาที่ชื่อฟรันซิสโกเช่นกัน เกิดในปี 1959 ในขณะที่น้องสาวของเขาชื่อโรซารีโอ เกิดหลังหลังจากเขาเจ็ดปีด้วยกัน ฟรานซิสโก และโรซารีโอเข้าศึกษาคณะสัตวแพทยศาสตร์เหมือนกัน และต่อมาโรซารีโอก็ได้เป็นสัตวแพทย์
ในปี 1998 เบนิเตซแต่งงานกับมาเรีย เด มอนต์เซร์รัต ซึ่งเป็นนักกฎหมายที่เกิดในเมือง[[โอว์เรนเซ]] พวกเขามีลูกสาวด้วยกันสองคน โดยเกลาเดียเกิดที่กรุงมาดริดในปี 1999 และน้องสาวของเธอ อากาตาเกิดที่เมือง[[บาเลนเซีย]]ในปี 2002
เกียรติประวัติ.
ผู้จัดการทีม.
[[ไฟล์:Rafael Benitez 2009 Asia Tour (closer).jpg|200px|thumb|เบนิเตซในช่วงอยู่กับลิเวอร์พูลในปี [[ค.ศ. 2009]]]]